2015. gada 14. janvārī Rīkojums Nr. 16

Rīgā (prot. Nr. 2 15. §)

**Par konkursu, lai izvirzītu Latvijas ekspertus ievēlēšanai Eiropas Komitejā spīdzināšanas un necilvēcīgas vai pazemojošas rīcības vai soda novēršanai**

1. Izveidot konkursa atlases komisiju (turpmāk – komisija), lai izvirzītu Latvijas ekspertus ievēlēšanai Eiropas Komitejā spīdzināšanas un necilvēcīgas vai pazemojošas rīcības vai soda novēršanai (turpmāk – Eiropas Komiteja), šādā sastāvā:

Komisijas priekšsēdētājs

A. Pildegovičs – Ārlietu ministrijas valsts sekretārs

Komisijas locekļi:

B. Braže – Ārlietu ministrijas Drošības politikas un starptautisko organizāciju direkcijas vadītāja

D. Jasjko – Labklājības ministrijas Sociālo pakalpojumu departamenta direktore

E. Jurkjāne – Ģenerālprokuratūras Darbības analīzes un vadības departamenta Metodikas nodaļas virsprokurore

B. Kleina – Veselības ministrijas Veselības aprūpes departamenta direktora vietniece

O. Kulakova – Ieslodzījuma vietu pārvaldes priekšnieka vietniece

K. Ķipēna – Tieslietu ministrijas Kriminālsodu izpildes politikas nodaļas vadītāja

L. Rieksta-Riekstiņa – Labklājības ministrijas Valsts bērnu tiesību aizsardzības inspekcijas priekšniece

D. Trofimovs – Iekšlietu ministrijas Nozares politikas departamenta direktors

Komisijas sekretārs

K. Panteļējevs – Ārlietu ministrijas Starptautisko organizāciju un humanitāro jautājumu departamenta Humanitāro jautājumu nodaļas trešais sekretārs

2. Komisijas priekšsēdētājs, ja nepieciešams, komisijas darbā var pieaicināt ekspertus un nevalstisko organizāciju pārstāvjus.

3. Ārlietu ministrijai izstrādāt atklāta konkursa nolikuma projektu, kas nosaka Latvijas ekspertu pretendentu izvirzīšanas kārtību ievēlēšanai Eiropas Komitejā, un komisijai apstiprināt minētā konkursa nolikumu.

4. Saskaņā ar apstiprināto konkursa nolikumu izsludināt atklātu konkursu, lai izvirzītu Latvijas ekspertus ievēlēšanai Eiropas Komitejā.

5. Komisijai izvēlēties trīs Latvijas ekspertu kandidātus, lai izvirzītu ievēlēšanai Eiropas Komitejā.

6. Ārlietu ministrijai līdz 2015. gada 27. februārim informēt Eiropas Padomes Parlamentārās asamblejas ģenerālsekretāru par Latvijas izvirzītajiem ekspertiem ievēlēšanai Eiropas Komitejā.

Ministru prezidenta vietā –

iekšlietu ministrs Rihards Kozlovskis

Ārlietu ministrs Edgars Rinkēvičs